section_heading: Trenerska karijera
paragraph_text: U svibnju 2008. godine pod Jokanovićevim vodstvom, Partizan osvaja dvostruku krunu (prvenstvo i kup). Također, srpski nogometni savez proglasio ga je "trenerom godine", ali odbio je primiti tu nagradu zbog loših Partizanovih rezultata tijekom sezone 2008./09. u Kupu UEFA po skupinama. U svibnju 2009. godine Jokanović osvaja drugu dvostruku krunu te postaje prvi trener u klupskom povijesti koji je uspio obraniti dvostruku krunu.